సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కష్టాల్లో షారుఖ్ సినిమా ?
షారుఖ్ ఖాన్ లేటెస్ట్ మూవీ 'రాయిస్'కి కష్టాలు తప్పవా అంటే అవుననే అభిప్రాయమే వ్యక్తమవుతోంది.
| Updated:
Oct 21, 2015, 02:41PM IST
షారుఖ్ ఖాన్ లేటెస్ట్ మూవీ 'రాయిస్'కి కష్టాలు తప్పవా అంటే అవుననే అభిప్రాయమే వ్యక్తమవుతోంది. అందుకు కారణం అందులో పాకిస్తానీ నటి మహీరా ఖాన్ నటించడమే. రాహుల్ దోళాకియా తెరకెక్కిస్తున్న రాయిస్ సినిమా ద్వారా మహీరా ఖాన్ బాలీవుడ్‌కి పరిచయమవుతోంది. ఈ నేపథ్యంలోనే పాకిస్థాన్‌కి చెందిన ఏ ఒక్క సెలబ్రిటీని మహారాష్ట్ర గడ్డపై ప్రోత్సహించబోమని తేల్చిచెప్పింది శివసేన. మహారాష్ట్ర గడ్డపై పాక్ క్రికెటర్స్‌ని ఎలాగైతే అడ్డుకుంటామని చెప్పామో.. పాక్‌కి చెందిన నటీనటుల సినిమా ప్రదర్శనలని కూడా అలాగే అడ్డుకుంటామని శివసేన మరోసారి స్పష్టంచేసింది. కరణ్ జోహర్, షారుఖ్, ఫరాన్ అక్తర్ వంటి బాధ్యత గల పౌరులు కూడా పాకిస్థానీలని ప్రోత్సహించడం సబబు కాదని ఆ పార్టీ అభిప్రాయపడింది. పాక్ కళాకారులు, ఆటగాళ్ల పట్ల శివసేన కఠినంగా వ్యవహరిస్తున్న ప్రస్తుత తరుణంలో మహారాష్ట్రలో మహీరా ఖాన్ నటించిన రాయిస్ సినిమా విడుదల పరిస్థితి ప్రశ్నార్థకంగానే మారింది. బాలీవుడ్ సినిమాలకి ముంబైతోపాటు మహారాష్ట్రనే పెద్ద మార్కెట్‌గా కొనసాగుతోంది. అటువంటప్పుడు మహారాష్ట్రలో సినిమా విడుదలకి చిక్కులు ఎదురైతే, అది ఆ సినిమా బాక్సాఫీస్‌పై కచ్చితంగా ప్రభావితం చూపిస్తుందంటున్నాయి బాలీవుడ్ ట్రేడ్ వర్గాలు.